eo it eo eo eo en eo it eo eo eo it eo it eo it eo fr eo oc eo eo eo ca eo zh eo fr eo pt eo eo eo eo eo eo eo eo eo eo eo eo eo eo eo de en hu eo eo eo eo eo pt eo eo en fr eo eo eo eo eo eo eo fr eo de eo en eo it it io eo eo it eo eo eo eo eo lt eo eo eo eo de es eo eo eo eo eo sv eo ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo nl de ar ku ru sv bg bo br hbs_lat ca mhr id hbs_lat vi cy da de el en es et eu fa fi fr de gd lt he hbs_lat hu hy id is it ja jv ka kk ko it lb nl lt lv mr ms en nds nl nb nb fr ta pl pms pt io de ro ru jbo en hbs_lat en sk sl sq hbs_lat sv en ta th tr fy uz fr vi tr pl he zh fr zh eo eo eo eo eo eo eo eo eo
El Vikipedio, la libera enciklopedio
2 ŝanĝoj en ĉi tiu versio atendas kontrolon. La stabila versio estis patrolita je 1 mar. 2017.
Jump to navigation Jump to search
Rimarko, ne konfuzu kun la planto Luzerno (Medicago sativa).
v • d • r
Lucerno (germane Luzern [lu'cern], france Lucerne [lü'sern], itale Lucerna [lu'ĉerna]) estas la historia ĉefurbo de la samnoma Kantono Lucerno. Post la aligo de Littau al Lucerno, la urbo nombras laŭ la ciferoj de la 31-a de decembro 2009 76156 loĝantojn.
Geografio[redakti | redakti fonton]
Lucerno troviĝas je la norda bazeno de la Kvarkantona Lago, kiu nomiĝas laŭ la urbo ankaŭ Lago de Lucerno. Okcidente de la urbo leviĝas preskaŭ minace la impona monto Pilato. La urbo situas 436 m super marnivelo kaj kovras areon de 24,15 km². Al la urbo apartenas ankaŭ eksklavo ĉe la bordo de Kvarkantona Lago, sude de la monto Bürgenstock.
Trafiko[redakti | redakti fonton]
Lucerno estas grava trafiknodo. Tra ĝi pasas la ĉeflinio de Svisaj Federaciaj Fervojoj de Bazelo al Tiĉino. Krome de Lucerno estas linio tra Zugo al Zuriko kaj linio de la Svisaj Sudorientaj Fervojoj kondukas tra Rapperswil al Sankt-Galo. Tra Entlebuch kaj tra Willisau estas du fervojlinioj al Berno, kaj du mallarĝŝpuraj fervojlinioj de Svisa Centra Fervojo kondukas de Lucerno al Engelberg respektive al Meiringen kaj Interlaken. La urbo disponas pri densa loka busreto kaj sur la Kvarkantona Lago cirkulas turismaj kaj liniaj ŝipoj.
Norde de Lucerno en Emmenbrücke disbranĉiĝas la svisa aŭtovojo A14 de la svisa aŭtovojo A2. La aŭtovojo A2 per pluraj tuneloj pasas sub la urbo. Lucerno disponas pri kvar alveturejoj al la du aŭtovojoj.
Historio[redakti | redakti fonton]
En la jaro 750 estis kreita la monaĥejo Leodegar en la tiel nomita regiono Luceria. En la jaro 1178 Lucerno atingis sian sendependecon de la ekleziaj regantoj. Je la fino de la 13-a jarcento Lucerno estis sendependa urbo kun proksimume 3000 loĝantoj. En la jaro 1332 ĝi aliĝis en la Eterna Interligo de la tri Malnovaj Lokoj de la Svisa Ĵurkomunumo por trovi protekton kontraŭ la habsburganoj. Poste aliĝis al tiu interligo la urboj Zuriko, Zugo kaj Berno. Lucerno en la tempo de la Svisa Ĵurkomunumo estis unu el la preferataj kunsidejoj de la Svisa Dieto. De 1778 ĝis 1803 Lucerno estis la ĉefurbo de la Helveta Respubliko kaj ĝi estis unu el la konkurencaj kandidatoj por la sidejo de la nacia parlamento post la kreo de la nuntempa Svisa Federacio en la jaro 1848.
Famuloj[redakti | redakti fonton]
hungara violonisto József Szigeti mortis en Lucerno
Esperanto-movado[redakti | redakti fonton]
Lucerno havis tradician Esperanto-Societon kaj en 1979 okazis en Lucerno la 64-a Universala Kongreso de Esperanto.
En 2002 Lucerno gastigis la Ĝeneralan Kunvenon de Svisa Esperanto-Societo.
En 2012 la Societo anoncis sian malfondon.
Bildoj[redakti | redakti fonton]
Akvoturo kaj kapela ponto
Kriens kaj Lucerno viditaj de la Pilato-Kabinotelfero
Eksteraj ligiloj[redakti | redakti fonton]
Paĝoj de la urbo (germanlingvaj)
Turismaj informoj de la urbo
La urba "radio Pilatus" (paĝoj germanaj)
Profilo de la komunumo sur la kantona retejo
Vidu ankaŭ en la Vikimedia Komunejo la kategorion Lucerno – (Kolekto de bildoj kaj plurmediaj dosieroj)
v • d • r
Komunumoj de la distrikto Lucerno
Adligenswil • Buchrain • Dierikon • Ebikon • Gisikon • Greppen • Honau • Horw • Kriens • Lucerno • Malters • Meggen • Meierskappel • Root • Schwarzenberg • Udligenswil • Vitznau • Weggis
Komunumoj de Kantono Lucerno
Esperanto-movado en Svislando laŭ lokoj
Paĝoj uzantaj informkestojn kun etaj bildoj
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 08:34, 7 jan. 2018.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco